
VYHLÁŠKA 
[bookmark: predpis.podnadpis]Ministerstva školstva, výskumu, vývoja a mládeže Slovenskej republiky 
[bookmark: predpis.datum]z ………………… 2026 
[bookmark: predpis.nadpis]o jazykovej škole 

[bookmark: predpis.text]Ministerstvo školstva, výskumu, vývoja a mládeže Slovenskej republiky podľa § 53 ods. 11 a § 53a ods. 5 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov ustanovuje: 


§ 1
Spôsob prijímania do jazykovej školy 
Rozhodnutie o prijatí na štúdium (ďalej len „rozhodnutie“) oznamuje jazyková škola  uchádzačovi preukázateľným spôsobom. Ak bol uchádzač prijatý na štúdium, v rozhodnutí sa uvádza aj dátum začiatku a miesto uskutočňovania kurzu. Ak uchádzač nebol prijatý na štúdium, v rozhodnutí sa uvádzajú dôvody, pre ktoré nebol prijatý.
[bookmark: paragraf-3.nadpis][bookmark: paragraf-3]
§ 2
Spôsob organizácie výchovy a  vzdelávania v jazykovej škole 
(1) V jazykovej škole možno zriadiť odbory pre skupiny jazykov.
(2) Najvyšší počet poslucháčov v jednom kurze určuje riaditeľ. 
(3) Poslucháč, ktorý bol na konci školského roka klasifikovaný podľa § 9 ods. 2 písm. d) alebo ods. 3 písm. d), alebo ktorý nebol klasifikovaný, prestáva byť poslucháčom posledným dňom príslušného školského roka. Taká osoba sa môže opätovne prihlásiť do príslušného ročníka kurzu, v ktorom prestala byť poslucháčom. 
(4) Ak o pokračovanie štúdia v príslušnom kurze v nasledujúcom školskom roku alebo v nasledujúcom školskom polroku prejaví záujem menej ako šesť poslucháčov, riaditeľ môže kurz zrušiť, zlúčiť s iným kurzom alebo vo vzťahu k tejto skutočnosti upraviť výšku školného. 

§ 3
Jazyková skúška
(1) Písomnou časťou jazykovej skúšky sa preveruje
a) stupeň porozumenia vypočutého textu v cieľovom jazyku, 
b) stupeň porozumenia čítaného textu v cieľovom jazyku, 
c) schopnosť používania vybraných gramatických štruktúr a lexikálnej zásoby zodpovedajúcich príslušnej jazykovej úrovni v cieľovom jazyku,
d) tvorba textu v cieľovom jazyku na zadanú tému v rozsahu zodpovedajúcom príslušnej jazykovej úrovni Spoločného európskeho referenčného rámca pre jazyky (ďalej len „referenčný rámec“).
(2) Ústna časť jazykovej skúšky trvá najmenej 10 minút a najviac 20 minút a dĺžka prípravy trvá najviac 20 minút podľa stupňa jazykovej úrovne. Ústnou časťou jazykovej skúšky sa preveruje schopnosť samostatne a jazykovo správne reagovať v cieľovom jazyku v súlade s príslušnou jazykovou úrovňou referenčného rámca v bežných životných situáciách. Ústna časť má formu rozhovoru na tému určenú žrebom. 
(3) Obsah, rozsah a dĺžka trvania jazykovej skúšky sa určuje v súlade so skúšobným poriadkom.
(4) Pri vykonávaní jazykovej skúšky nie je  dovolené použitie slovníka.
(5) Termíny jazykovej skúšky sa zverejňujú na webovom sídle jazykovej školy.
(6) Prihláška na jazykovú skúšku sa podáva najneskôr 14 dní pred termínom jej konania spôsobom určeným v súlade so školským poriadkom.
§ 4
Štátna jazyková skúška
(1) [bookmark: paragraf-3.odsek-3]Štátna jazyková skúška sa koná dvakrát ročne, a to v jarnom termíne a v jesennom termíne. Prihláška na štátnu jazykovú skúšku na jarný termín sa podáva do 31. marca, na jesenný termín do 15. októbra. 
(2) Ak uchádzač so zdravotným znevýhodnením, ktorý má záujem o vykonanie štátnej jazykovej skúšky,  vyžaduje úpravu podmienok vykonávania štátnej jazykovej skúšky, táto skutočnosť sa uvádza v prihláške na štátnu jazykovú skúšku, ktorej prílohou je
a) lekársky posudok, v ktorom je uvedená diagnóza; lekársky posudok sa nevyžaduje, ak ide o uchádzača s vývinovými poruchami, alebo 
b) odporúčanie zariadenia poradenstva a prevencie, v ktorom je uvedené zdravotné znevýhodnenie a funkčné obmedzenia vo vzťahu k jednotlivým častiam vykonávanej štátnej jazykovej skúšky. 
(3) Termín príslušnej časti štátnej jazykovej skúšky sa oznamuje uchádzačovi preukázateľným spôsobom najneskôr 14 dní pred jej konaním. 
§ 5
Druhy štátnych jazykových skúšok a všeobecné podmienky
(1) Jazyková škola s oprávnením vykonávať štátne jazykové skúšky môže vykonávať 
a) základnú štátnu jazykovú skúšku na jazykovej úrovni B2 referenčného rámca,
b) odbornú štátnu jazykovú skúšku na jazykovej úrovni B2 referenčného rámca alebo na jazykovej úrovni C1 referenčného rámca,
c) všeobecnú štátnu jazykovú skúšku na jazykovej úrovni C1 referenčného rámca,
d) špecializovanú štátnu jazykovú skúšku pre odbor prekladateľstvo alebo pre odbor tlmočníctvo na jazykovej úrovni C2 referenčného rámca.
(2) Základnú štátnu jazykovú skúšku alebo všeobecnú štátnu jazykovú skúšku možno vykonať po dovŕšení sedemnásteho roku veku, ostatné druhy štátnych jazykových skúšok po dovŕšení osemnásteho roku veku. Riaditeľ môže výnimočne povoliť vykonanie základnej štátnej jazykovej skúšky alebo všeobecnej štátnej jazykovej skúšky aj mladšej osobe, ak existuje predpoklad, že má  požadované vedomosti a schopnosť zapájať sa do komunikačných jazykových činností z cieľového jazyka na príslušnej úrovni referenčného rámca.
(3) Špecializovanú štátnu jazykovú skúšku možno vykonať len po úspešnom absolvovaní všeobecnej štátnej jazykovej skúšky. Za absolvovanie všeobecnej štátnej jazykovej skúšky môže riaditeľ uznať aj absolvovanie inej skúšky, ktorá jej zodpovedá obsahom a rozsahom.
[bookmark: paragraf-4.oznacenie][bookmark: paragraf-4]§ 6 
Obsah vzdelávania
(1) [bookmark: paragraf-4.odsek-2][bookmark: paragraf-4.odsek-2.text][bookmark: _Hlk194389197]V rámci jazykového vzdelávania sa rozvíjajú schopnosti komunikovať v cieľovom jazyku ústnou formou a písomnou formou, ktoré zahŕňajú porozumenie, vyjadrovanie a sprostredkovanie myšlienok, pocitov, objektívnych skutočností a názorov v rôznych kontextoch a osvojovanie si rôznych foriem komunikácie, jazykových prostriedkov najmä slovnej zásoby, funkčnej gramatiky, výslovnosti, pravopisu a porozumenie textu. 
(2) Súčasťou jazykového vzdelávania je aj rozvíjanie schopnosti  zapájať sa do komunikačných jazykových činností, osvojovanie si kultúrnych, historických a spoločenských aspektov cieľového jazyka, porozumenie kultúrnej rozmanitosti a osvojovanie si pozitívnych postojov k učeniu sa cieľového jazyka.
§ 7
Obsah štátnej jazykovej skúšky 
(1) Základnou štátnou jazykovou skúškou sa preverujú vedomosti, komunikačné jazykové činnosti, plynulosť a presnosť jazykového prejavu v  cieľovom jazyka, ktoré majú zodpovedať požiadavkám vymedzeným jazykovou úrovňou B2 referenčného rámca. Obsah sa zameriava na bežné životné situácie a na základné otázky politického, hospodárskeho a kultúrneho diania, na základné vedomosti z reálií a literatúry v oblasti cieľového jazyka s dôrazom na interkultúrne porozumenie a komunikáciu. 
(2) Odbornou štátnou jazykovou skúškou na jazykovej úrovni B2 referenčného rámca sa preukazuje schopnosť porozumieť hovorenému a písomnému odbornému textu a schopnosť samostatne sa vyjadriť o určených témach v rozsahu jazykových prostriedkov zodpovedajúcich jazykovej úrovni B2 referenčného rámca písomnou formou a ústnou formou. Obsah sa zameriava na situácie a základné otázky profesijného zamerania alebo akademického zamerania v oblasti spoločenských vied, prírodných vied, medicíny, techniky alebo ekonómie. 
(3) Odbornou štátnou jazykovou skúškou na jazykovej úrovni C1 referenčného rámca sa preukazuje schopnosť porozumieť hovorenému odbornému textu a písomnému odbornému textu a schopnosť samostatne sa vyjadrovať o určených témach v rozsahu jazykových prostriedkov zodpovedajúcich jazykovej úrovni C1 referenčného rámca písomnou formou a ústnou formou. Obsah sa zameriava na situácie a otázky v oblasti spoločenských vied, prírodných vied, medicíny, techniky alebo ekonómie. 
(4) Všeobecnou štátnou jazykovou skúškou sa preverujú vedomosti, komunikačné jazykové činnosti, plynulosť a presnosť jazykového prejavu  v cieľovom jazyku, ktoré majú zodpovedať požiadavkám vymedzeným jazykovou úrovňou C1 referenčného rámca. Obsah sa zameriava na bežné životné situácie a na otázky politického, hospodárskeho, kultúrneho diania a vedomosti z reálií a literatúry v oblasti cieľového jazyka s dôrazom na interkultúrne  porozumenie a komunikáciu. 
(5) Špecializovanou štátnou jazykovou skúškou v odbore prekladateľstvo sa preukazuje schopnosť preložiť text a prispôsobiť preklad kultúrnym špecifikám a jazykovým špecifikám. Obsah sa zameriava na profesijné zručnosti potrebné na sprostredkovanie významu textu medzi jazykom originálu a cieľovým jazykom. 
(6) Špecializovanou štátnou jazykovou skúškou v odbore tlmočníctvo sa preukazuje schopnosť tlmočiť a prispôsobiť jazykový prejav kultúrnym špecifikám a jazykovým špecifikám. Obsah sa zameriava na profesijné zručnosti nevyhnutné na sprostredkovanie významu textu medzi jazykom originálu a cieľovým jazykom. 
(7) Na účel špecializovanej štátnej jazykovej skúšky sa za cudzí jazyk nepovažuje slovenský jazyk.
§ 8
[bookmark: paragraf-9.nadpis][bookmark: paragraf-9.odsek-1.text][bookmark: paragraf-9.odsek-1.pismeno-a.text][bookmark: paragraf-9.odsek-1.pismeno-a][bookmark: paragraf-9.odsek-1.pismeno-b.text][bookmark: paragraf-9.odsek-1.pismeno-b][bookmark: paragraf-9.odsek-1.pismeno-c][bookmark: paragraf-9.odsek-1][bookmark: paragraf-9.odsek-2.text][bookmark: paragraf-9.odsek-2][bookmark: paragraf-9.odsek-3.text][bookmark: paragraf-9.odsek-3][bookmark: paragraf-9.odsek-4.text][bookmark: paragraf-9.odsek-4][bookmark: paragraf-9.odsek-5.text][bookmark: paragraf-9.odsek-5]Komisia pre štátne jazykové skúšky a skúšobné komisie 
(1) Komisia pre štátne jazykové skúšky  
a) riadi priebeh štátnej jazykovej skúšky v súlade so skúšobným poriadkom,
b) vyjadruje sa k požiadavkám a obsahu jednotlivých častí štátnej jazykovej skúšky,
c) vyjadruje sa k priebehu a spôsobu hodnotenia jednotlivých častí štátnej jazykovej skúšky.
(2) Skúšobná komisia 
a) riadi priebeh štátnej jazykovej skúšky v súlade so skúšobným poriadkom,
b) hodnotí jednotlivé časti štátnej jazykovej skúšky a jednotlivé zložky štátnej jazykovej skúšky.

(3) Predseda komisie pre štátne jazykové skúšky 
a) 	riadi organizáciu štátnych jazykových skúšok a sleduje ich súlad so skúšobným poriadkom, 
b) 	zabezpečuje odbornosť členov komisie pre štátne jazykové skúšky a odbornosť členov skúšobných komisií,
[bookmark: paragraf-9.odsek-1.pismeno-c.text][bookmark: paragraf-9.odsek-1.pismeno-c.oznacenie]c) 	podáva návrh na vymenovanie predsedov skúšobných komisií príslušnému orgánu miestnej štátnej správy v školstve,
d) vedie dokumentáciu zo štátnej jazykovej skúšky a zodpovedá za jej správnosť, 
e) povoľuje opakovanie ústnej časti štátnej jazykovej skúšky podľa § 10 ods. 6.

(4) Predseda skúšobnej komisie 
a) organizuje činnosť príslušnej skúšobnej komisie a zodpovedá za jej odbornosť pri výkone činnosti skúšobnej komisie,
b) vedie dokumentáciu z činnosti skúšobnej komisie,
c) hodnotí priebeh a úroveň vykonania štátnej jazykovej skúšky.

(5) Predseda komisie pre štátne jazykové skúšky  sa vymenúva na tri  roky. Predseda skúšobnej komisie sa vymenúva na jeden rok.  

(6) Členom komisie pre štátne jazykové skúšky a členom skúšobných komisií môže byť pedagogický zamestnanec, ktorý spĺňa kvalifikačný predpoklad na výkon pracovnej činnosti učiteľa pre príslušný cieľový jazyk, a najmenej päť rokov vyučoval príslušný cudzí jazyk v jazykovej škole alebo v strednej škole, alebo vysokoškolský učiteľ, ktorý vyučuje v študijnom programe zameranom na vyučovanie príslušného cieľového jazyk a má najmenej tri roky praxe vo vyučovaní cieľového jazyka ako cudzieho jazyka (ďalej len „vysokoškolský učiteľ“)  na verejnej vysokej škole.

(7) Členovia komisie pre štátne jazykové skúšky a členovia skúšobných komisií sa vymenúvajú  na jeden rok. 

(8) Ak predseda skúšobnej komisie nemôže zo závažných dôvodov vykonávať funkciu a nie je vymenovaný nový predseda skúšobnej komisie, zastúpi ho riaditeľ, zástupca riaditeľa alebo riaditeľom poverená osoba. 
[bookmark: paragraf-6.oznacenie][bookmark: paragraf-6]§ 9
Spôsob hodnotenia študijných výsledkov
(1) [bookmark: paragraf-6.odsek-1][bookmark: paragraf-6.odsek-1.text][bookmark: paragraf-6.odsek-2]Študijné výsledky hodnotí na konci každého školského polroka pedagogický zamestnanec príslušného kurzu a zapisuje ich do triednej knihy. 
(2) [bookmark: paragraf-6.odsek-3.text][bookmark: paragraf-6.odsek-3]Prospech sa v jazykovej škole hodnotí klasifikačným stupňom (ďalej len „stupeň“)
a) [bookmark: paragraf-6.odsek-3.odsek-1.text][bookmark: paragraf-6.odsek-3.odsek-1]1 – výborný, 
b) [bookmark: paragraf-6.odsek-3.odsek-1~1.text][bookmark: paragraf-6.odsek-3.odsek-1~1]2 – veľmi dobrý, 
c) [bookmark: paragraf-6.odsek-3.odsek-1~2.text][bookmark: paragraf-6.odsek-3.odsek-1~2]3 – dobrý, 
d) [bookmark: paragraf-6.odsek-3.odsek-1~3.text][bookmark: paragraf-6.odsek-3.odsek-1~3]4 – nevyhovel. 
(3) [bookmark: paragraf-6.odsek-4.text][bookmark: paragraf-6.odsek-4]Ak sa použije bodové hodnotenie alebo percentuálne hodnotenie študijných výsledkov, prevedie sa na hodnotenie podľa odseku 2 takto 
a) [bookmark: paragraf-6.odsek-4.odsek-1.text][bookmark: paragraf-6.odsek-4.odsek-1]100 až 90, stupeň 1, 
b) [bookmark: paragraf-6.odsek-4.odsek-1~1.text][bookmark: paragraf-6.odsek-4.odsek-1~1]89 až 80, stupeň 2, 
c) [bookmark: paragraf-6.odsek-4.odsek-1~2.text][bookmark: paragraf-6.odsek-4.odsek-1~2]79 až 70, stupeň 3, 
d) [bookmark: paragraf-6.odsek-4.odsek-1~3.text][bookmark: paragraf-6.odsek-4.odsek-1~3][bookmark: paragraf-6.odsek-5]69 a menej, stupeň 4. 
§ 10
Priebeh a spôsob hodnotenia štátnych jazykových skúšok
(1) Štátna jazyková skúška má písomnú časť a ústnu časť. Spôsob a forma konania štátnej jazykovej skúšky musia byť v súlade so skúšobným poriadkom.

(2) Každá časť štátnej jazykovej skúšky a ich zložky sa hodnotia stupňom 
a) 1 – výborný, 
b) 2 – veľmi dobrý, 
c) 3 – dobrý, 
d) 4 – nevyhovel. 
(3) Ak sa použije bodové hodnotenie alebo percentuálne hodnotenie jednotlivých zložiek písomnej časti štátnej jazykovej skúšky, prevedie sa na hodnotenie podľa odseku 1 takto 
a) 100 až 90, stupeň 1, 
b) 89 až 80, stupeň 2, 
c) 79 až 70, stupeň 3, 
d) 69 a menej, stupeň 4. 
(4) Hodnotenie každej časti štátnej jazykovej skúšky sa určuje ako priemer hodnotenia jej jednotlivých zložiek. Celkové hodnotenie štátnej jazykovej skúšky sa určuje priemerom hodnotenia písomnej časti a ústnej časti podľa odseku 1 takto 
a) prospel s vyznamenaním  pri priemere od 1,00 do 1,49,
b) prospel veľmi dobre pri priemere od 1,50 do 1,99,
c) prospel pri priemere od 2,00 do  3,49,
d) neprospel pri priemere od 3,50. 
(5) Účastník, ktorý nevyhovel v písomnej časti štátnej jazykovej skúšky, nemôže vykonať ústnu časť štátnej jazykovej skúšky a môže sa opakovane prihlásiť na štátnu jazykovú skúšku. To platí, aj ak účastník nevyhovel v niektorej zo zložiek písomnej časti štátnej jazykovej skúšky.
(6) Účastník, ktorý vyhovel v písomnej časti štátnej jazykovej skúšky, ale nevyhovel v ústnej časti štátnej jazykovej skúšky, môže požiadať o opakovanie ústnej časti štátnej jazykovej skúšky. Predseda komisie pre štátne jazykové skúšky môže povoliť jedno opakovanie ústnej časti v najbližšom termíne konania štátnej jazykovej skúšky alebo sa s účastníkom môže dohodnúť na inom termíne vykonania ústnej časti štátnej jazykovej skúšky. 
[bookmark: paragraf-11.oznacenie][bookmark: paragraf-11]§ 11 
[bookmark: paragraf-11.nadpis]Organizácia a postup získania oprávnenia vykonávať štátne jazykové skúšky 
(1) [bookmark: paragraf-11.odsek-2.text][bookmark: paragraf-11.odsek-2]Oprávnenie vykonávať štátnu jazykovú skúšku sa vydáva na základe splnenia kritérií podľa odseku 2, 3 alebo odseku 4 vo vzťahu k príslušnému cieľovému jazyku alebo k príslušným cieľovým jazykom. V oprávnení sa uvádzajú cieľové jazyky a čas platnosti. Ak jazyková škola pred jeho uplynutím nepožiada o opätovné vydanie oprávnenia vykonávať štátnu jazykovú skúšku, oprávnenie vykonávať štátnu jazykovú skúšku uplynutím času platnosti zaniká.  
(2) Oprávnenie vykonávať základnú štátnu jazykovú skúšku vo vzťahu k  cieľovým jazykom, ktorými sú anglický jazyk, nemecký jazyk alebo slovenský jazyk, môže získať jazyková škola, ktorá 
a) [bookmark: paragraf-11.odsek-2.pismeno-a.text][bookmark: paragraf-11.odsek-2.pismeno-a]organizuje stredné kurzy v príslušnom cieľovom jazyku najmenej jeden rok v priebehu troch rokov od zápisu do registra škôl a školských zariadení alebo najmenej jeden rok v priebehu troch rokov pred podaním žiadosti o opätovné vydanie oprávnenia vykonávať základnú štátnu jazykovú skúšku,  
b) [bookmark: paragraf-11.odsek-2.pismeno-b.text][bookmark: paragraf-11.odsek-2.pismeno-b]zabezpečuje vyučovanie pedagogickými zamestnancami, ktorí spĺňajú kvalifikačné predpoklady na vyučovanie príslušného cieľového jazyka, alebo pedagogickými zamestnancami s príslušným cudzím materinským jazykom, 
c) [bookmark: paragraf-11.odsek-2.pismeno-c.text][bookmark: paragraf-11.odsek-2.pismeno-c]preukáže zabezpečenie najmenej troch pedagogických zamestnancov, ktorí  vyučujú príslušný cieľový jazyk najmenej tri roky na účely vykonávania štátnej jazykovej skúšky, alebo preukáže, že môže na tento účel zabezpečiť vysokoškolského učiteľa podľa § 8 ods. 6, a 
d) [bookmark: paragraf-11.odsek-2.pismeno-d][bookmark: paragraf-11.odsek-2.pismeno-d.text][bookmark: paragraf-11.odsek-3]preukáže zaškolenie pedagogických zamestnancov alebo vysokoškolských učiteľov podľa § 8 ods. 6 za členov skúšobnej komisie pre štátne jazykové skúšky v príslušnom cieľovom jazyku vykonané v jazykovej škole, ktorá má oprávnenie vykonávať štátne jazykové skúšky. 
(3) Oprávnenie vykonávať základnú štátnu jazykovú skúšku vo vzťahu k príslušnému cudziemu jazyku alebo k príslušným cudzím jazykom, ak nejde o cieľové jazyky podľa odseku 2, môže získať jazyková škola, ktorá
a)  zabezpečuje vyučovanie pedagogickými zamestnancami, ktorí spĺňajú kvalifikačné predpoklady na vyučovanie príslušného cudzieho jazyka, pedagogickými zamestnancami s príslušným materinským jazykom alebo vysokoškolskými učiteľmi podľa § 8 ods. 6, 
b) 	preukáže zabezpečenie najmenej troch pedagogických zamestnancov, ktorí  vyučujú príslušný cudzí jazyk najmenej tri roky na účely vykonávania štátnej jazykovej skúšky,  alebo preukáže, že môže na tento účel zabezpečiť vysokoškolského učiteľa podľa § 8 ods. 6, a 
c) 	preukáže zaškolenie pedagogických zamestnancov alebo vysokoškolských učiteľov podľa § 8 ods. 6 za členov skúšobnej komisie pre štátne jazykové skúšky v príslušnom cudzom jazyku vykonané v jazykovej škole, ktorá má oprávnenie vykonávať štátne jazykové skúšky.
(4) [bookmark: paragraf-11.odsek-3.text]Oprávnenie vykonávať všeobecnú štátnu jazykovú skúšku, odbornú štátnu jazykovú skúšku alebo špecializovanú štátnu jazykovú skúšku môže získať jazyková škola, ktorá 
a) [bookmark: paragraf-11.odsek-3.pismeno-a.text][bookmark: paragraf-11.odsek-3.pismeno-a][bookmark: paragraf-11.odsek-3.pismeno-b.text][bookmark: paragraf-11.odsek-3.pismeno-b]organizuje vyššie kurzy v príslušnom cieľovom jazyku najmenej dva roky v priebehu piatich rokov od zápisu do registra škôl a školských zariadení alebo najmenej jeden rok v priebehu troch rokov pred podaním žiadosti o opätovné vydanie oprávnenia vykonávať všeobecnú štátnu jazykovú skúšku, odbornú štátnu jazykovú skúšku alebo špecializovanú štátnu jazykovú skúšku, 
b) zabezpečuje vyučovanie pedagogickými zamestnancami, ktorí majú najmenej päťročnú prax vo vyučovaní príslušného cieľového jazyka v jazykovej škole alebo v strednej škole, alebo vysokoškolskými učiteľmi podľa § 8 ods. 6, ktorí majú najmenej päťročnú prax vo vyučovaní príslušného cieľového jazyka na vysokej škole, a spĺňajú kvalifikačné predpoklady na vyučovanie príslušného cieľového jazyka alebo ich materinským jazykom je príslušný cudzí jazyk,  
c) [bookmark: paragraf-11.odsek-3.pismeno-c.text][bookmark: paragraf-11.odsek-3.pismeno-c]preukáže zabezpečenie najmenej troch pedagogických zamestnancov, ktorí vyučujú príslušný cieľový jazyk najmenej tri roky alebo vyučujú vo vyšších kurzoch, na účely vykonávania štátnej jazykovej skúšky, alebo preukáže, že môže na tento účel zabezpečiť vysokoškolského učiteľa podľa § 8 ods. 6, a  
d) [bookmark: paragraf-11.odsek-3.pismeno-d.text][bookmark: paragraf-11.odsek-3.pismeno-d]preukáže zaškolenie pedagogických zamestnancov alebo vysokoškolských učiteľov podľa § 8 ods. 6 za členov skúšobnej komisie pre štátne jazykové skúšky v príslušnom cieľovom jazyku vykonané v jazykovej škole, ktorá má oprávnenie vykonávať štátne jazykové skúšky. 

§ 12
Zrušovacie ustanovenie
Zrušuje sa vyhláška Ministerstva školstva Slovenskej republiky č. 321/2008 Z. z. o jazykovej škole.

[bookmark: paragraf-12.oznacenie][bookmark: paragraf-12]§ 13
[bookmark: paragraf-12.nadpis]Účinnosť 
[bookmark: paragraf-12.odsek-1.text][bookmark: paragraf-12.odsek-1][bookmark: predpis]Táto vyhláška nadobúda účinnosť 1. októbra 2026. 
[bookmark: iri]

Minister
